wannaphong/clean_thaiwikipedia huggingface dataset:
# เอิร์ธซอง
"เอิร์ธซอง"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน โดยมีโปรดิวเซอร์ ได้แก่ไมเคิล แจ็กสัน ,เดวิด ฟอสเตอร์ และบิลล์ บอททรีลล์เป็นโปรดิวเซอร์ร่วม สำหรับรวมอัลบั้มของไมเคิล แจ็กสัน ฮิสทอรี: พาสพรีเซนต์แอนด์ฟิวเจอร์บุ๊ค 1 โดยไดวางจำหน่ายในวันที่ 27 พฤศจิกายน ค.ศ. 1995 โดยเป็นครั้งแรกที่มีฉากสภาพแวดล้อมเกิดมลพิษตัดไม้ทำลายป่าและการเกิดใหม่ของโลกที่เกิดขึ้น
# จักรพรรดินีเซี่ยวจิ้งเฉิง
จักรพรรดินีเซี่ยวจิ้งเฉิง(จีน: 孝静成皇后; พินอิน:Xiaojingcheng)  (19 มิถุนายน 1812 - 21 สิงหาคม 1855) เดิมเป็นพระมเหสี (หวงกุ้ยเฟย์)ในจักรพรรดิเต้ากวงแห่งราชวงศ์ชิง ต่อมาพระนางก็ได้รับเฉลิมพระราชอิสริยยศเป็น ฮองไทเฮา ในปี 1855 โดยจักรพรรดิเสียนเฟิง ก่อนพระนางจะสวรรคตเพียง 8 วัน

 พระราชประวัติ 
จักรพรรดินีเสี้ยวจิ้งเฉิง ประสูติในรัชสมัยของจักรพรรดิเจียชิ่ง เป็นบุตรีของนายฮังกียา (花良阿) เลขาธิการของชั้นสอง (员外郎) ในกระทรวงยุติธรรม ในราชสกุล เบอร์จิกิต จากมองโกล พระนางเสี้ยวจิงได้รับการคัดเลือกเข้าเป็นพระสนมของจักรพรรดิเต้ากวง และได้รับพระราชทานยศศักดิ์เป็นพระสนมจิง (静贵人) ในวันที่ 22 พฤศจิกายน 1826 ต่อมาให้กำเนิดเจ้าชายยี่กง (奕纲) พระราชโอรสพระองค์ที่สองในจักรพรรดิเต้ากวง พระนางได้รับการเลื่อนตำแหน่งเป็นจิงเฟย (静嫔)

ในเดือนธันวาคม 1835 พระนางเบอร์จิกิตได้เลื่อนยศเป็นจิงกุ้ยเฟย  (静贵妃) ในปี 1840 ก่อนการสรรคตของจักรพรรดิเต้ากวง พระนางก็รับการสถาปนาเป็นจิงหวงกุ้ยเฟย 

เมื่อจักรพรรดิเต้ากวงเสด็จสวรรคตในปี ค.ศ. 1850 เจ้าชายอี้จู่ได้ขึ้นครองราชสมบัติเฉลิมพระนามเป็นจักรพรรดิเสียนเฟิง พระนางทรงได้รับการการเฉลิมพระนามเป็น คังฉินหวงกุ้ยไท่เฟยเนื่องจากหลังจากจักรพรรดินีเซี่ยวฉวนเฉิงเสด็จสิ้นพระชนม์ พระมเหสีจิงฮองกุ้ยเฟย ได้ทรงทำการอภิบาลองค์มกุฎราชกุมารและทำการดูแลพระราชวังฝ่ายใน ซึ่งที่จริงควรได้รับการสถาปนาเป็น สมเด็จพระพันปีหลวง  ซึ่งสร้างความไม่พอพระทัยแก่องค์ชายหกยิ่งนัก และในปี ค.ศ.1852 ทรงดูแลการคัดเลือกบุตรีขุนนางแมนจูที่จะเป็นพระสนมของจักรพรรดิเสียนเฟิง ในบรรดาที่ถูกเลือกฮองเฮาและพระสนม ต่อมามีบทบาทเป็นจักรพรรดินีเจินและพระสนมอี้

 สมเด็จพระพันปีหลวงในจักรพรรดิเสียนเฟิง 
ในเดือน สิงหาคม 1855 พระพันปีหลวงคังฉินทรงพระประชวรหนัก และด้วยแรงกดดันทางการเมืองจักรพรรดิเสียนเฟิงจึงทรงสถาปนาพระพันปีหลวงคังฉินขึ้นเป็น สมเด็จพระจักรพรรดินี พระพันปีหลวง ในวันที 13 สิงหาคม ค.ศ.1855 และอีกแปดวันต่อมาพระนางทรงสิ้นพระชนม์โดยพระศพของพระนางถูกฝังไว้ในสุสานหลวงติงหลิงและได้รับการสถาปนาเป็น สมเด็จพระจักรพรรดินีเสี้ยวจิง(孝静皇后) ซึ่งแตกต่างจากจักรพรรดินีองค์อื่นๆของจักรพรรดิเต้ากวงได้รับพระนามเพิ่มเติมต่อท้ายนามว่า เฉิง (成) ต่อมาในรัชสมัยจักรพรรดิถงจื้อองค์ชายหกได้เป็นที่ปรึกษาผู้สำเร็จราชการของยุวฮ่องเต้  จึงได้มีการเติมพระราชทินนานามต่อท้ายให้พระมารดาในสุสาน โดยการเติมคำว่า เฉิง (成) และสถาปนาพระนามเป็นเป็น "สมเด็จพระจักรพรรดินีเสี้ยวจิงเฉิง พระพันปีหลวง" ตามคำขอของเจ้าชายกงชินหวัง

 พระราชโอรส  
 เจ้าชายยี่กง (顺和郡王奕纲; 22 พฤศจิกายน 1826 - 5 มีนาคม 1827) พระโอรสคนที่สองในจักรพรรดิเต้ากวง สิ้นพระชนม์ตั้งแต่ทรงพระเยาว์
 เจ้าชายยี่จี (慧质郡王奕继; 2 ธันวาคม 1829 - 22 มกราคม 1830)  พระโอรสคนที่สามในจักรพรรดิเต้ากวง สิ้นพระชนม์ตั้งแต่ทรงพระเยาว์
 เจ้าชายยี่ซิน  (恭忠亲王奕欣; 11 มกราคม 1833 - 29 พฤษภาคม 1898)พระโอรสคนที่หกในจักรพรรดิเต้ากวง ต่อมาเป็นเจ้าชาย กงชินหวาง มีบทบาทในรัฐประหารซินโหย่ว ของพระนางซูสีไทเฮา ในช่วงต้นรัชกาลจักรพรรดิถงจื้อ

พระสาทิสลักษณ์
# ฮิโนะ (โตเกียว)
ฮิโนะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 27.55 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 190,623 คน

 แหล่งข้อมูลอื่น
# ฮิงาชิยามาโตะ
ฮิงาชิยามาโตะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 13.54 ตารางกิโลเมตร มีจำนวนประชากร 82,195 คน ในปี ค.ศ. 2010

แหล่งข้อมูลอื่น

 เว็บไซต์ทางการ
# มอนสเตอร์ (เพลงไมเคิล แจ็กสัน)
"มอนสเตอร์"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน ,เอ็ดดี้ แคสชิโอ และเจมส์ พอร์ท โดยมีบทแร็ปโดยเคอร์ติส แจ็กสัน และเป็นโปรดิวเซอร์ร่วมกับเท็ดดี้ ไรลี่ และเอ็ดดี้ แคสชิโอ เป็นเพลงสำหรับรวมอัลบั้มสะสมของไมเคิล แจ็กสัน ไมเคิล โดยได้วางจำหน่ายในวันที่ 10 ธันวาคม ค.ศ. 2010

รีมิกซ์
 "มอนสเตอร์" (Jody den Broeder & Chris Cox Club Mix) - 8:00

 อันดับ 
อันดับ (2010)ยอดสูงสุดยูเค ซิ้งเกิล (ชาร์ตซิงเกิลแห่งสหราชอาณาจักร)197
# ญุก แถม
ญุก แถมหรือญ็อก แทม (ภาษาเขมร: ញ៉ុក ថែម) เกิดเมื่อ 22 มิถุนายน พ.ศ. 2446 ที่จังหวัดพระตะบอง บิดาชื่อญุก ญม มารดาชื่อ เหียก อาชีพดั้งเดิมเป็นช่างทองและชาวนา แถมบวชเป็นสามเณรตั้งแต่อายุ 15 ปี เรียนภาษาบาลีและภาษาเขมรในกัมพูชา จากนั้นจึงมาเรียนภาษาบาลีในประเทศไทย จนได้เปรียญธรรม 5 ประโยคและนักธรรมโท สามเณรแถมบวชเป็นพระภิกษุในประเทศไทย และได้เป็นครูสอนบาลีที่วัดเกตุ จน พ.ศ. 2473 จึงเดินทางกลับกัมพูชา และลาสิกขาเมื่อ พ.ศ. 2479

หลังจากลาสิกขา ท่านได้เข้ารับราชการ และได้เป็นอาจารย์สอนภาษาบาลีในมหาวิทยาลัย ใน พ.ศ. 2488 ไปเป็นทูตกัมพูชาที่ไซ่ง่อน และเข้าร่วมในการเรียกร้องดินแดนเสียมราบและพระตะบองคืนจากไทย ท่านเดินทางกลับพนมเปญใน พ.ศ. 2489 และทำงานเป็นอาจารย์จนเกษียณอายุราชการ ผลงานด้านงานเขียนของท่านที่มีชื่อเสียงคือ ปีศาจเสน่หา กุหลาบไพลิน เสียชีวิตเมื่อประมาณ พ.ศ. 2517

 ผลงาน 
ในขณะที่อยู่ในประเทศไทย ญุก แถม ได้เขียนหนังสือเป็นภาษาบาลีไทย เช่น นโมกถา, นานาชาดก, Vannea, Thom Niteas Part 1, เทวตาภาษิต และพุทธภาษิต

In addition, he was the author of many works incorporating:
TitleTitle in KhmerOtherพุทธประวัติ สังเขปពុទ្ធប្បវត្តិ សង្ខេបอนุพุทธประวัติ អនុពុទ្ធប្បវត្តិPart 1-2ประชุมภาษิตប្រជុំភាសិតPart 1-2มหาเวสสันตรชาดกមហាវេស្សន្ដរជាតកประชุมพุทธภาษิตប្រជុំពុទ្ធភាសិតชาติ ศาสนา พระมหากษัตริย์ (Nation Religion King)ជាតិសាសនាព្រះមហាក្សត្រนวนิยาย ปีศาจเสน่หาរឿងបិសាចស្នេហាThe novel was published in 1942กุหลาบไพลินរឿងកុលាបប៉ៃលិនThe novel was published in 1936 or 1943เอกสหราตรี ឯកសហរាត្រីSome parts were translatedCholvetlaksutrចូឡវេទល្លសូត្រTranslationวิธีปฏิบัติธรรม វិធីប្រតិបត្តិធម៌ประทีปแห่งเอเซีย (Light of Asia)ពន្លឺអាស៊ីទ្វីបTranslationปัญญาสชาดกสังเขป បញ្ញាសជាតកសង្ខេបPart 1-2
# บีว ไฉลาง
บีว ไฉลาง (ภาษาเขมร: ប៊ីវ ឆៃលាង) เกิดเมื่อ 4 ตุลาคม พ.ศ. 2473 เป็นนักเขียนนิยายและบทละครที่มีชื่อเสียงคนหนึ่งในกัมพูชา และเป็นผู้ร่วมก่อตั้งสมาคมนักเขียนเขมร เมื่อเขมรแดงขึ้นครองอำนาจ ไฉลางลี้ภัยไปฝรั่งเศส และจัดตั้งสมาคมทางด้านวัฒนธรรมชื่ออินทรเทวี จัดแสดงระบำพื้นบ้านในโรงมหรสพของฝรั่งเศส และได้จัดพิมพ์นวนิยายภาษาเขมรเก็บไว้ที่ห้องสมุดในฝรั่งเศสและสหรัฐ ไฉลางเขียนนวนิยายไว้เป็นจำนวนมาก ระหว่าง พ.ศ. 2504 - 2536 เช่น พระมงกุฏเพชร ปักษีจำกรง จลาจลพนมระอาง แดนดินโคกธลอก เป็นต้น 
 อ้างอิง 
 บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
หมวดหมู่:นักเขียนชาวกัมพูชา
# ดาวหางซีซาร์
ดาวหางซีซาร์Ramsey, John T. and A. Lewis Licht (1997), The Comet of 44 BC and Caesar's Funeral Games, Scholars Press (Series: APA American Classical Studies, No. 39.) (การตั้งชื่อทางวิทยาศาสตร์ C/-43 K1) หรือดาวหางใหญ่ 44 ปีก่อนคริสตกาล บางทีอาจเป็นดาวหางที่เลื่องลือที่สุดในสมัยโบราณ สามารถมองเห็นได้เจ็ดวัน ซึ่งชาวโรมันถือเป็นสัญญาณของการยกจูเลียส ซีซาร์ (100-44 BC) ผู้เผด็จการโรมันที่เพิ่งเสียชีวิต ให้เป็นพระเจ้าGrant, Michael (1970), The Roman Forum, London: Weidenfeld and Nicholson; Photos by Werner Forman, p. 94.

ดาวหางซีซาร์เป็นหนึ่งในห้าดาวหางที่ทราบกันว่ามีโชติมาตรสัมบูรณ์ติดลบ และอาจเป็นดาวหางยามกลางวันที่สว่างที่สุดในประวัติศาสตร์เท่าที่บันทึกการปะทุเมื่อวันที่ 23-25 กรกฎาคม 44 BC (โรม): −4.0 (แบบจำลอง Richter) และ −9.0 (แบบจำลอง 41P/Tuttle-Giacobini-Kresák); โชติมาตรสัมบูรณ์ 26 พฤษภาคม 44 BC (จีน): −3.3 (Richter) และ −4.4 (41P/TGK); คำนวณใน Ramsey and Licht, Op. cit., p. 236. ดาวหางนี้ไม่เป็นคาบและอาจแตกสลายไปแล้ว
# ออกญาสุตตันตปรีชา (อินทร์)
ออกญาสุตตันตปรีชา (อินทร์)บางแห่งเขียนเป็น ออกญาสุตตันตปริยชาอินทร์ เป็นกวีที่มีชื่อเสียงของกัมพูชา เกิดเมื่อ 22 กรกฎาคม พ.ศ. 2402 ที่จังหวัดกันดาล เป็นบุตรของบัญจงและนางมุม ได้บวชเป็นสามเณรเมื่ออายุ 15 ปีที่วัดแพรกโพธิ์ จากนั้น ลาสิกขาไปเรียนกับพระภิกษุที่เป็นอาจารย์ชื่อดังในกัมพูชาขณะนั้น ได้แก่ พระอาจารย์เพช พระพุทธโฆสาจารย์ปรัก และพระอาจารย์สุข เมื่ออายุครบบวช ได้บวชที่วัดแก้ว จังหวัดพระตะบอง 1 พรรษา จากนั้นเดินทางมาศึกษาในประเทศไทยนาน 7 ปี จึงกลับสู่กัมพูชาและลาสิกขาเมื่ออายุได้ 38 ปี 

ท่านเป็นผู้ที่มีความรู้ทางภาษาบาลี ได้เข้ารับราชการเป็นหลวงวิจิตรโวหาร มีหน้าที่ในการแต่งและแปลภาษาบาลี บรรดาศักดิ์สุดท้ายของท่านคือเป็น ออกญาสุตตันตปริยชาหรือออกญาสุตตตันตปรีชา ผลงานทางวรรณคดีที่โดดเด่นได้แก่ นิราศนครวัด สุภาษิตสำหรับสรี คติโลก และกาพย์เรื่องโลกนิติปกรณ์ ที่แต่งไว้ทั้งภาษาบาลีและภาษาเขมร ถึงแก่อนิจกรรมเมื่อ 8 พฤศจิกายน พ.ศ. 2467 รวมอายุได้ 65 ปี
# นู กอน
นู กอนหรือนู กน เป็นนักเขียนชาวกัมพูชา เกิดเมื่อ พ.ศ. 2417 ที่จังหวัดตาแก้ว บวชเป็นสามเณรตั้งแต่อายุ 9 ปี จนอายุ 14 ปีจึงลาสิกขา ต่อมาเมื่ออายุ 17 ปี ได้รับราชการเป็นเลขาธิการเจ้าเมืองเตรียงในโคชินจีนฝรั่งเศส ต่อมา นู กอนสอบชิงทุนไปเรียนทางด้านอักษรศาสตร์ที่ประเทศฝรั่งเศส เมื่อกลับมาได้เป็นผู้ว่าราชการจังหวัดกำปงเซียม และได้เลื่อนตำแหน่งสูงขึ้นเรื่อยๆ จนได้เป็นรัฐเลขาธิการกระทรวงกสิกรรมเมื่อ พ.ศ. 2488 

ผลงานที่สำคัญของนู กอนคือนวนิยายเรื่องตุงฌิน เรื่องขบขันเรื่องเตียวแอกและพิมพานิพพาน นอกจากนั้นยังแปลสามก๊กและอิเหนาจากภาษาไทยเป็นภาษาเขมร ถึงแก่อนิจกรรมเมื่อ พ.ศ. 2490 รวมอายุได้ 73 ปี
 อ้างอิง 
 บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
หมวดหมู่:นักเขียนชาวกัมพูชา
หมวดหมู่:บุคคลจากจังหวัดตาแก้ว
# บัวบกโขด
บัวบกโขด หรือ บัวบกหัว หรือ บัวบกโคก (Craib) เป็นพืชในสกุลสบู่เลือด วงศ์บอระเพ็ด เป็นไม้พุ่มรอเลื้อย (ไม่ใช่บัวบก) 

ปัจจุบันบัวบกโขด (Stephania erecta) ยังไม้ได้ถูกรับการแก้ความกำกวมของชื่อชนิดอย่างเป็นทางการ โดยทั่วไปจัดเป็นชื่อพ้องของบัวกือ (Stephania pierrei)

 อนุกรมวิธานและชื่อ 
สันนิษฐานว่า ชื่อ "บัวบกโขด" เป็นชื่อทางการค้าของพืชชนิดนี้จากลักษณะที่เป็นไม้อวบน้ำที่ส่วนหัวมีเปลือกแข็งแบบไม้ต้น (ขอนไม้) เรียก ไม้โขด และใบมีลักษณะแบบใบบัวบก

ชื่อทวินาม "Stephania erecta" ยังไม้ได้ถูกรับการชำระความกำกวมของชื่อชนิดอย่างเป็นทางการ (unresolved name) โดยทั่วไปอ้างอิงจากแหล่งข้อมูลที่เป็นที่ยอมรับ จัดให้ S. erecta เป็นชื่อพ้องของบัวกือ (Stephania pierrei)

 ลักษณะทางพฤกษศาสตร์  
บัวบกโขด เป็นไม้ล้มลุกมีหัวใต้ดิน มีหัวโผล่พ้นดินไม่สูงนัก
ใบ คล้ายใบบัวบก แต่ใบแข็ง ใบรูปเกือบกลม บางครั้งมีขนขนาดเล็กที่ใบ
ดอกเพศผู้เป็นช่อติดที่ซอกใบ ก้านช่อดอกเรียว กลีบรองกลีบย่อย 4 หรือ 5 กลีบ สีเหลือง กลีบดอกเชื่อมรวมกับเกสร ไม่มีก้านดอก หรือก้านสั้นมาก
ดอกเพศเมียไม่ปรากฏลักษณะ ผลมีเนื้อรูปเกือบกลม เมล็ด   เป็นเมล็ดแบบมีเปลือกแข้ง
หัว มีทั้งขนาดเล็กและใหญ่ มีรสขมมัน

 แหล่งกระจายพันธุ์ 
มักขึ้นมากแถบภูเขาแถวภาคกลางและอีสานของไทย เช่นป่าแดง ป่าโคก หรือป่าแพะ เป็นป่าไม้ที่มีมากที่สุดในภาคตะวันออกเฉียงเหนือ ป่าชนิดนี้มักมีอยู่ทั่วไปทั้งที่ราบและที่เขาสูง มักเป็นดินทรายและดินลูกรัง ซึ่งจะมีสีค่อนข้างแดง ป่าชนิดนี้ขึ้นอยู่ในพื้นที่ที่เป็นเนินที่ชาวบ้านเรียกกันว่า โคก จึงได้ชื่อว่า ป่าโคก เป็นป่าโปร่ง มีต้นไม้ขนาดเล็กและขนาดกลางขึ้นอยู่กระจัดกระจาย ไม่รกทึบ มีหญ้าชนิดต่าง ๆ ขึ้นอยู่ทั่วไปโดยเฉพาะหญ้าเพ็กและไผ่ชนิดต่างๆ ทุก ๆ ปีจะมีไฟไหม้ป่าชนิดนี้ พรรณไม้ที่ขึ้นในป่าชนิดนี้ ได้แก่ เต็ง รัง เหียง พลวง กราด มะขามป้อม พะยอม และ "บัวบกโคก" เป็นต้น
# แม่น้ำโซช
แม่น้ำโซช (, ; ; ,) เป็นแม่น้ำในทวีปยุโรป เป็นแควฝั่งตะวันออกของแม่น้ำนีเปอร์ ไหลผ่านประเทศรัสเซีย ประเทศเบลารุส และประเทศยูเครน ต้นน้ำอยู่ใกล้เมืองสโมเลนสค์ ทางตะวันตกของประเทศรัสเซีย ไหลไปทางใต้ในแคว้นสโมเลนสค์ เข้าสู่ประเทศเบลารุส ไปรวมกับแม่น้ำนีเปอร์ ทางตอนล่างของเมืองโฆเมียล แม่น้ำมีความยาว 648 เมตร

โซช
โซช
โซช
# สหพันธ์กีฬายิงปืนนานาชาติ
สหพันธ์กีฬายิงปืนนานาชาติ (อักษรย่อ: ISSF) เป็นองค์กรที่ควบคุมดูแลกีฬายิงปืนระหว่างประเทศ ซึ่งเป็นองค์กรหนึ่งในสมาชิกคณะกรรมการโอลิมปิกสากล ดังนั้นจึงอยู่ในส่วนรับผิดชอบด้านกีฬายิงปืนในโอลิมปิก แต่รายการยิงปืนของสหพันธ์กีฬายิงปืนนานาชาติก็มิได้เป็นการแข่งของกีฬาโอลิมปิกทั้งหมด อย่างไรก็ตาม ก็ยังมีสมาชิกสหพันธ์อยู่ 154 ชาติ ซึ่งมีสำนักงานใหญ่อยู่ที่มิวนิก ประเทศเยอรมนี โดยมีประธานคนปัจจุบัน คือ โอเลการีโอ บาเกส รานา และเลขาธิการใหญ่ คือ ฮอร์ชต จอร์จ ชไรเบอร์Olegario RaÃ±a, President, International Shooting Sport Federation

 ประวัติ 
การแข่งขันยิงปืนนานาชาติได้เริ่มขึ้นเมื่อครั้งที่มีการแข่งขันกีฬายิงปืนในโอลิมปิกฤดูร้อน 1896 และรายการชิงแชมป์โลกที่จัดขึ้นครั้งแรกใน ค.ศ. 1897  อย่างไรก็ตาม การแข่งขันเหล่านี้ก็มิได้มีองค์กรที่ควบคุมดูแลจนกระทั่ง ค.ศ. 1907 เมื่อแปดชาติพันธมิตรได้ร่วมกันก่อตั้งสหพันธ์ขึ้น จากนั้นไม่นานก็ได้เรียกสหพันธ์นี้ว่า Union International de Tir (UIT)  (เป็นภาษาฝรั่งเศส หมายถึง สหพันธ์ยิงปืนนานาชาติ และในบางครั้งเรียกในชื่อภาษาอังกฤษ ว่า ISU)ISSF - International Shooting Sport Federation - CRW Flags Inc. และใช้ชื่อนี้กระทั่งเปลี่ยนเป็นชื่อปัจจุบันใน ค.ศ. 1998

เป็นเวลากว่าหนึ่งปีที่สหพันธ์กีฬายิงปืนนานาชาติได้ห่างเหินไปจากความหมายการใช้ปืน ซึ่งรวมไปถึงการเปลี่ยนเป้ารูปคนไปเป็นเป้าวงกลมแทน ส่วนเป้าอย่างเป็นทางการของสหพันธ์กีฬายิงปืนนานาชาติที่ยังคงใช้เป็นรูปสัตว์คือยิงเป้าเคลื่อนที่ 50 เมตร ตามวิถีเช่นนี้ ใน ค.ศ. 2000 ทางสหพันธ์กีฬายิงปืนนานาชาติได้ออกกำหนดกฎเกณฑ์ โดยห้ามสมาชิกสหพันธ์กีฬายิงปืนนานาชาติ มีส่วนร่วมในสมาพันธ์ยิงปืนรณยุทธนานาชาติ (IPSC) และมีส่วนร่วมใดๆในยิงปืนรณยุทธ ในส่วนเกี่ยวข้องนี้ ได้เกิดมุมมองตรงกันข้ามจากฝั่งสมาพันธ์ยิงปืนรณยุทธนานาชาติ ว่าการยิงปืนรณยุทธนั้นมีความใกล้ชิดรูปแบบการต่อสู้มากกว่าซึ่งเป็นกีฬายิงปืนอย่างแท้จริง ซึ่งทางสหพันธ์กีฬายิงปืนนานาชาติยังได้ทำให้สมาพันธ์ยิงปืนรณยุทธนานาชาติลดการมีส่วนเกี่ยวข้องกับความเคลื่อนไหวในโอลิมปิก

 รายการแข่งขันและสถิติ 
สหพันธ์กีฬายิงปืนนานาชาติให้การยอมรับการแข่งขันดังต่อไปนี้เป็น รายการชิงแชมป์สหพันธ์กีฬายิงปืนนานาชาติ:
 กีฬาโอลิมปิกทุกสี่ปี (อีเวนต์โอลิมปิกเท่านั้น)
 ISSF ยิงปืนชิงแชมป์โลกทุกสี่ปี และเพิ่มในปีอื่นสำหรับการแข่งขันปืนลูกซอง
 ISSF เวิลด์คัพสี่ครั้งต่อปี และรอบไฟนอล (อีเวนต์โอลิมปิกเท่านั้น)
 การแข่งขันในระดับภูมิภาค เช่น รายการชิงแชมป์ยุโรป หรือแพนอเมริกันเกมส์ ซึ่งมีส่วนในการตัดสินในระดับภูมิภาคอย่างสม่ำเสมอ

รายการแข่งขันเหล่านี้ต่างได้รับการกำกับดูแลโดยตรงจากคณะกรรมการสหพันธ์กีฬายิงปืนนานาชาติ และจะมีการบันทึกสถิติโลกในการแข่งขันดังกล่าวเท่านั้น ซึ่งแท้จริงแล้ว มีหลายประเทศสามารถทำสถิติได้สูงกว่าสถิติโลกดังกล่าว
# ยุวชนฮิตเลอร์
ยุวชนฮิตเลอร์ (ฮิตเลอร์ยูเกนด์, มักย่อเป็น HJ ในภาษาเยอรมัน) เป็นองค์การเยาวชนของพรรคนาซีในประเทศเยอรมนี จุดกำเนิดย้อนไปถึง ค.ศ. 1922 ในรูปองค์การก่อนหน้าซึ่งสัมพันธ์กับพรรคนาซีซึ่งมีฐานในมิวนิก (ขณะนั้น) ตั้งแต่ ค.ศ. 1933 ถึง 1945 เป็นองค์การเยาวชนอย่างเป็นทางการองค์การเดียวในประเทศเยอรมนี และเป็นองค์การกึ่งทหารบางส่วน ประกอบด้วยฮิตเลอร์ยูเกนต์สำหรับเยาวชนชายอายุ 14 ถึง 18 ปี ดอยท์เชสยุงโฟล์ค (เยาวชนเยอรมัน) สำหรับเด็กชายอายุน้อยกว่านั้น และสันนิบาตสาวเยอรมัน

เมื่อนาซีเยอรมนียอมจำนนใน ค.ศ. 1945 องค์การสิ้นสภาพโดยพฤตินัย เมื่อวันที่ 10 สิงหาคม ค.ศ. 1945 สภาควบคุมฝ่ายสัมพันธมิตรประกาศให้มิชอบด้วยกฎหมายร่วมกับองค์การพรรคนาซีอื่น ภายใต้มาตรา 86 แห่งประมวลกฎหมายอาญาเยอรมัน ยุวชนฮิตเลอร์เป็น "องค์การขัดต่อรัฐธรรมนูญ" และห้ามกระจายหรือใช้สัญลักษณ์ขององค์การในที่สาธารณะ ยกเว้นเพื่อวัตถุประสงค์ทางการศึกษาหรือวิจัย
# วีลแชร์ฟันดาบ
thumb|150px|วีลแชร์ฟันดาบ

วีลแชร์ฟันดาบ  เป็นรูปแบบหนึ่งของฟันดาบสากลสำหรับนักกีฬาคนพิการ โดยกีฬาดังกล่าวนี้ได้รับการควบคุมดูแลโดยสหพันธ์กีฬาคนพิการโลกซึ่งเป็นสหพันธ์แห่งคณะกรรมการพาราลิมปิกสากล และเป็นหนึ่งในกีฬาพาราลิมปิกฤดูร้อน โดยกีฬาพาราลิมปิกจะจัดขึ้นทุกสี่ปีในประเทศต่าง ๆ หมุนเวียนเป็นเจ้าภาพ ซึ่งมีสามชนิดหลักของดาบที่ใช้ได้การแข่ง ได้แก่ ฟอยล์, เอเป้ และเซเบอร์UK Sport - Wheelchair Fencing  

วีลแชร์ฟันดาบในพาราลิมปิกฤดูร้อนได้รับการจัดขึ้นเป็นครั้งแรกในพาราลิมปิกฤดูร้อน 1960 ที่กรุงโรม ประเทศอิตาลีHISTORY OF WHEELCHAIR FENCING IN THE US - Wheelchair Fencer  

 การแบ่งประเภท 
 คลาสเอ (นักกีฬาที่มีการเคลื่อนไหวและสมดุลอยู่ในเกณฑ์ที่ดี)HandiSport: Escrime  
 คลาสบี (นักกีฬาที่ไร้ขาสำหรับการเคลื่อนไหว มีความบกพร่องทางกายและการรักษาสมดุล)
 คลาสซี (นักกีฬาที่แขนขาพิการสิ้นเชิง ซึ่งมิได้อยู่ในรายการของกีฬาพาราลิมปิก)
# กองทัพสเปน
ประวัติ 

 โครงสร้าง 

 งบประมาณ 

 บุคลากร 
 กำลังพลประจำการ 

กองทัพสเปนมีกองกำลังพร้อมรบ 147,900 นาย (ปี 2008) โดยแบ่งได้ดังนี้
 กองทัพบก: 61,300 นาย
 กองทัพอากาศ : 36,800 นาย
 กองทัพเรือ : 23,700 นาย

 กำลังพลสำรอง 

 การศึกษา 

 เครื่องแบบ 

 ยุทธภัณฑ์ 
 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# จักรพรรดินีเซี่ยวเฉฺวียนเฉิง
จักรพรรดินีเสี้ยวเฉฺวียนเฉิง  เป็นพระอัครมเหสีพระองค์ที่สองในจักรพรรดิเต้ากวง และพระราชมารดาในจักรพรรดิเสียนเฟิง

 พระราชประวัติ 
จักรพรรดินีเซี่ยวเฉฺวียนเฉิง ทรงพระราชสมภพในราชสกุล หนิวฮูลู่ เมื่อวันที่ 24 มีนาคม พ.ศ. 2351 ในรัชสมัยจักรพรรดิเจียชิ่ง ใช้ชีวิตในวัยพระเยาว์ในเมืองซูโจว และเมื่อปี 1820 จักรพรรดิเจียชิ่งสวรรคตและเจ้าชายหมินหนิงได้เสวยราชย์ต่อมาเป็นจักรพรรดิเต้ากวง และในปีต่อมาในการเลือก พระนางได้รับเลือกให้เป็น พระสนมเฉฺวียน พระนางได้รับการเลื่อนตำแหน่งให้เป็นพระอรรคชายาเฉฺวียน (全嫔) หนึ่งปีต่อมา เมื่อวันที่ 24 มีนาคม 1823 พระนางหนิวฮูลู่ได้รับการเลื่อนพระยศขึ้นไปเป็นพระมเหสีเฉฺวียน (全妃)

สองปีต่อมาวันที่ 8 เมษายน 1825 พระนางหนิวฮูลู่ให้กำเนิดพระราชธิดาพระองค์ที่สามในจักรพรรดิเต้ากวง และประมาณหนึ่งเดือนต่อมาเมื่อวันที่ 30 พฤษภาคม พระนางหนิวฮูลู่ได้รับการเลื่อนยศเป็นเฉฺวียนกุ้ยเฟย (全贵妃)

ในช่วงฤดูร้อน พระนางหนิวฮูลู่ก็ทรงพระครรภ์ครั้งที่สองและเมื่อ 12 พฤษภาคม 1826 พระนางให้กำเนิดพระราชธิดาพระองค์ที่สี่ในจักรพรรดิเต้ากวง เมื่อ 17 กรกฎาคม 1831 พระนางหนิวฮูลู่ให้กำเนิดเจ้าชายอี้จู่ซึ่งต่อมาได้ครองราชย์เป็นจักรพรรดิเสียนเฟิง

วันที่ 16 มิถุนายน 1833 สมเด็จจักรพรรดินีเสี้ยวเซิงเซียนทิวงคต พระนางหนิวฮูลู่จึงได้เป็นผู้ดูแลฝ่ายในต่อ เพราะตามพระยศพระนางหนิวฮูลู่ทรงอาวุโสที่สุดในบรรดาพระสนมของจักรพรรดิเต้ากวงและ 18 พฤศจิกายน 1834 ตอนพระชันษา 26 ปี พระนางหนิวฮูลู่ก็ได้รับการสถาปนาเป็นจักรพรรดินี

 ทิวงคต 
จักรพรรดินีเสี้ยวเฉฺวียนเฉิงเสด็จทิวงคตในวันที่ 13 กุมภาพันธ์ 1840 สาเหตุที่แท้จริงของการทิวงคตไม่ได้บันทึกไว้ในบันทึกประวัติศาสตร์อย่างเป็นทางการ หกวันหลังจากพระนางเสด็จทิวงคต จักรพรรดิเต้ากวงทรงสถาปนาจิงกุ้ยเฟยเป็นจิงหวงกุ้ยเฟยปกครองฝ่ายในต่อมา 

พระสาทิสลักษณ์ที่ยังคงเหลืออยู่
# บีไฮน์เดอะแมสก์ (เพลงไมเคิล แจ็กสัน)
"บีไฮน์เดอะมาร์ค"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน ,Chris Mosdell และRyuichi Sakamoto และโดยมีโปรดิวเซอร์ คือ ไมเคิล แจ็กสัน , และจอห์น แม็คเซล์น สำหรับรวมอัลบั้มสะสมของไมเคิล แจ็กสัน ไมเคิล โดยไดวางจำหน่ายในวันที่ 21 กุมภาพันธ์ ค.ศ. 2011

 รายการเพลง
# เจ้าจามรีวงศ์
เจ้าจามรีวงศ์ตำนานพระธาตุดอยสุเทพ. พิมพ์ในงานพระราชทานเพลิงศพ เจ้าหญิงจามรีวงศ์ ท.จ. ปีมะเส็ง พ.ศ. ๒๔๗๒. พระนคร:โสภณพิพรรฒนากร. 2472 (บ้างสะกดว่า เจ้าจามรีวงษ์) หรือ เจ้าจามรี เป็นภริยาเจ้าแก้วนวรัฐ เจ้าผู้ครองนครเชียงใหม่ องค์ที่ 9 และเป็นมารดาในเจ้าศุขเกษม ซึ่งถูกกล่าวถึงในบทเพลง "มะเมียะ" ของจรัล มโนเพ็ชร

 พระประวัติ 
เจ้าจามรีวงศ์เกิดเมื่อปี พ.ศ. 2403 เป็นเจ้าธิดาองค์ที่ 5 ในเจ้าราชภาคินัย (แผ่นฟ้า ณ เชียงใหม่) กับเจ้าเรือนคำ สิโรรส เจ้าบิดาเป็นโอรสในเจ้าราชบุตร (สุริยฆาต ณ เชียงใหม่) ซึ่งเป็นพระโอรสองค์ใหญ่ในพระเจ้ากาวิละ เจ้าผู้ครองนครเชียงใหม่ องค์ที่ 1

เจ้าจามรีวงศ์สมรสกับเจ้าราชวงศ์ (แก้ว ณ เชียงใหม่) ซึ่งต่อมาเป็น เจ้าแก้วนวรัฐ เจ้านครเชียงใหม่ มีราชโอรสและราชธิดา 3 องค์ คือ
 นายร้อยตรี เจ้าอุตรการโกศล (ศุขเกษม ณ เชียงใหม่) เสกสมรสกับเจ้าบัวชุม ณ เชียงใหม่ ไม่มีพระทายาท
 เจ้าบัวทิพย์ ณ เชียงใหม่ เสกสมรสกับนายร้อยตรี เจ้ากุย สิโรรส, พระยาวิสูตรสาครดิษฐ์ (สาย โชติกเสถียร) และเจ้าราชภาคินัย (เมืองชื่น ณ เชียงใหม่) มีธิดาจากการสมรสครั้งแรกหนึ่งคน
 เจ้าราชบุตร (วงศ์ตวัน ณ เชียงใหม่) เสกสมรสกับเจ้าจันทร ณ เชียงใหม่, เจ้าภัทรา ณ ลำพูน และศรีนวล นันทขว้าง มีเจ้าธิดาสามคน

เจ้าจามรีวงศ์ดำรงตนในฐานะภริยาเจ้าผู้ครองนครเชียงใหม่อย่างไร้ที่ติ ไม่ทรงถือตัว และยังทำนุบำรุงพระพุทธศาสนาอย่างสม่ำเสมอ

เจ้าจามรีวงศ์ป่วยเป็นวัณโรคภายใน ถึงแก่อนิจกรรมเมื่อวันที่ 25 กันยายน พ.ศ. 2472 ณ คุ้มเจ้าราชบุตร (วงศ์ตวัน ณ เชียงใหม่) สิริอายุได้ 68 ปี อัฐิของเจ้าจามรีวงศ์บรรจุที่กู่ของราชตระกูล ณ เชียงใหม่ ที่วัดสวนดอก อำเภอเมือง จังหวัดเชียงใหม่

 เครื่องราชอิสริยาภรณ์ 

 ทายาท 
 นาม  เกิด  ถึงแก่กรรม  คู่สมรส หลาน เจ้าอุตรการโกศล (ศุขเกษม ณ เชียงใหม่)  พ.ศ. 2423  20 มีนาคม พ.ศ. 2456  เจ้าบัวชุม ณ เชียงใหม่  ไม่มี เจ้าบัวทิพย์ ณ เชียงใหม่  21 กันยายน พ.ศ. 2425 24 สิงหาคม พ.ศ. 2504 เจ้ากุย สิโรรส  เจ้าสร้อยดารา สิโรรส พระยาวิสูตรสาครดิษฐ์ (สาย โชติกเสถียร)  ไม่มี เจ้าราชภาคินัย (เมืองชื่น ณ เชียงใหม่)  ไม่มี เจ้าราชบุตร (วงศ์ตวัน ณ เชียงใหม่) 	7 พฤษภาคม พ.ศ. 2429  25 พฤษภาคม พ.ศ. 2515  เจ้าจันทร ณ เชียงใหม่  เจ้าวงศ์จันทร์ คชเสนี เจ้าภัทรา ณ ลำพูน  เจ้าพงศ์แก้ว ณ ลำพูนเจ้าระวีพันธุ์ สุจริตกุล ศรีนวล นันทขว้าง  ไม่มี

 พงศาวลี
# วอนนาบีสตาร์ตินซัมติน
"แวนนา บี สตาร์ติน' ซัมธิน'"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน และมีโปรดิวเซอร์ คือ ควินซี โจนส์ ร่วมกับไมเคิล แจ็กสัน สำหรับรวมอัลบั้มสะสมของไมเคิล แจ็กสัน ทริลเลอร์ โดยได้วางจำหน่ายในวันที่ 8 พฤษภาคม ค.ศ. 1983 โดยค่ายเพลงอีพิก

 รายชื่อเพลง 

เวอร์ชัน 7 นิ้ว สหรัฐ
"วอนนาบีสตาร์ตินซัมติน" (เวอร์ชันซิงเกิล) – 4:19
"วอนนาบีสตาร์ตินซัมติน" (เสียงดนตรี) – 4:19

เวอร์ชัน 12 นิ้ว สหรัฐ
"วอนนาบีสตาร์ตินซัมติน" (เวอร์ชัน 12 นิ้ว) – 6:31
"วอนนาบีสตาร์ตินซัมติน" (เสียงดนตรี) – 6:31

เวอร์ชัน 7 นิ้ว สหราชอาณาจักร
"วอนนาบีสตาร์ตินซัมติน" (เวอร์ชันซิงเกิล) – 4:19
"ร็อกวิธยู" (สดกับเดอะแจ็กสัน) – 3:58

เวอร์ชัน 12 นิ้ว ยุโรป
"วอนนาบีสตาร์ตินซัมติน" (เวอร์ชัน 12 นิ้ว) – 6:31
"วอนนาบีสตาร์ตินซัมติน" (เสียงดนตรี) – 6:31
"ร็อกวิธยู" (สดกับเดอะแจ็กสัน) – 3:58

 ชาร์ต 
ชาร์ตประจำสัปดาห์

 ชาร์ต (1983) ตำแหน่งสูงสุดAustralia (Kent Music Report)25Spain (AFYVE)14US Cash Box Top 1006

 ชาร์ต (2008) ตำแหน่งสูงสุด

 ชาร์ต (2009) ตำแหน่งสูงสุดCanada (Hot Canadian Digital Singles)52

ชาร์ตสิ้นปี
 ชาร์ต (1983) ตำแหน่งBelgium (Ultratop 50 Flanders)11Canada Top Singles (RPM)38Netherlands (Dutch Top 40)17Netherlands (Single Top 100)23US Billboard Hot 10068US Cash Box51

 การรับรอง
# พระยาราชวงศ์ (มหาพรหมคำคง)
พระยาราชวงศ์ (มหาพรหมคำคง)  เป็นเจ้าราชโอรสในพระยาคำฟั่น เจ้าผู้ครองนครเชียงใหม่ องค์ที่ 3 และเป็นพระราชบิดาในพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7

 พระประวัติ 
เจ้ามหาพรหมคำคง เป็นราชโอรสในพระยาเชียงใหม่คำฟั่น เจ้าผู้ครองนครเชียงใหม่ องค์ที่ 3 และเจ้าผู้ครองนครลำพูน องค์ที่ 1 กับเจ้าเนตรนารีไวย ซึ่งเป็นพระราชธิดาในเจ้าฟ้าเมืองยางแดง อันเป็นเมืองกะเหรี่ยงที่ร่ำรวยไปด้วยทรัพยากรไม้ขอนสักจำนวนมหาศาล จนได้รับการยกย่องว่าเป็นเศรษฐีนีป่าไม้ของพม่า (ผู้ได้รับกรรมสิทธิ์ครอบครองป่าไม้ในแถบขุนยวมทั้งหมด) ในปี พ.ศ. 2369 พระบาทสมเด็จพระนั่งเกล้าเจ้าอยู่หัวได้โปรดเกล้าฯ ตั้งให้เป็นพระยาราชวงศ์ประชุมพงศาวดารภาค 3 เรื่อง พงศาวดารเมืองนครเชียงใหม่ เมืองนครลำปาง เมืองลำพูนไชย, หน้า 98

เจ้ามหาพรหมคำคง สมรสกับเจ้าคำหล้า มีโอรส-ธิดา 16 พระองค์ คือ
 พระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 
เจ้าอุปราช (บุญทวงษ์) เจ้าอุปราชนครเชียงใหม่
 เจ้าราชภาติกวงศ์ (น้อยเทพวัง) เจ้าราชภาติกวงศ์นครเชียงใหม่ 
 เจ้าน้อยไชยลังกา
 เจ้าฟองนวล
 เจ้าดวงเทพ
 เจ้าบุญฝ้าย
 เจ้าคำทิพย์
 เจ้าน้อยไชยวงศ์
 เจ้าดวงทิพย์
 เจ้าบุญสม
 เจ้าบัวใส
 เจ้าบัวเที่ยง
 เจ้ากาบเมือง
 เจ้าน้อยอ๋อ
 เจ้าแว่นคำ

 ลำดับตระกูล
# รัฐตูกูมัน
ตูกูมัน  เป็นรัฐที่มีประชากรหนาแน่นที่สุดและมีพื้นที่เล็กที่สุดในบรรดารัฐต่าง ๆ ของอาร์เจนตินา ตั้งอยู่ทางตะวันตกเฉียงเหนือของประเทศ มีเมืองหลวงของรัฐคือเมืองซานมิเกลเดตูกูมัน อยู่ติดกับรัฐเพื่อนบ้านได้แก่ (หมุนตามเข็มนาฬิกา จากทิศเหนือ) รัฐซัลตา รัฐซานเตียโกเดลเอสเตโร และรัฐกาตามาร์กา
# ออคริต
ออคริต  เป็นเมืองที่ตั้งอยู่ริมฝั่งทิศตะวันตกของทะเลสาบออคริตในประเทศมาซิโดเนียเหนือ มีประชากรราว 42,000 คน เป็นเมืองใหญ่เป็นอันดับ 7 ของประเทศ เคยมีโบสถ์มากถึง 365 แห่ง ได้รับการกล่าวถึงว่าเป็น "เยรูซาเลมแห่งบอลข่าน"Between past and future: civil-military relations in post-communist Balkan states, Biljana Vankovska, Håkan Wiberg, I.B.Tauris, 2003, ISBN 1-86064-624-7, p. 71."The Mirror of the Macedonian Spirit, Zlate Petrovski, Sašo Talevski, Napredok, 2004, ISBN 978-9989-730-38-2, page 72: "... and Macedonia in the Cathedral Church St. Sofia in the Macedonian Jerusalem — Ohrid..." เมืองเต็มไปด้วยบ้านและประติมากรรมที่งดงาม มีความโดดเด่นด้านการท่องเที่ยว เมืองออคริตได้รับเลือกเป็นมรดกโลกด้านวัฒนธรรมและธรรมชาติจากยูเนสโก เป็นหนึ่งใน 28 แห่งที่ได้รับเลือกเป็นมรดกโลกทั้งด้านวัฒนธรรมและธรรมชาติNatural and Cultural Heritage of the Ohrid region